section_heading: Usvajanje u parlamentu i referendum
paragraph_text: Narodna skupština Republike Srbije usvojila je jednoglasno, na sjednici 30. rujna 2006., prijedlog novog Ustava u čijem se uvodnom dijelu nalazi odredba o tome da je Kosovo sastavni i neotuđivi dio Srbije. Prijedlog Ustava, pred zastupnicima, obrazlagali su predsjednik i premijer Srbije - Boris Tadić i Vojislav Koštunica. Odmah po usvajanju, raspisan je referendum za 28. i 29. listopad, na kojem su građani Srbije (većinom glasova) odlučili podržati novi Ustav.